Artisten AURORA

**Aurora Aksnes** () er ein norsk songar og låtskrivar frå Os kjend under artistnamnet **AURORA**. Ho er signert til plateselskapa Decca Records, Glassnote Records og Petroleum Records.

Musikken hennar er ein kombinasjon av elektropop, folkemusikk og art pop; som vokalist har ho vorte beskriven som «eterisk». Ho spelte berre piano i byrjinga av karrieren, men seinare har ho også vore ansvarleg for perkusjon og andre aspekt ved musikkproduksjon. I tillegg til soloarbeidet har Aurora samarbeidd med og vore medlåtskrivar av songar for andre artistar, inkludert Askjell, Sub Urban, Sondre Lerche, Tom Odell og Chemical Brothers. I 2022 jobba Aurora saman med filmkomponisten Hans Zimmer, og gav vokalarbeid til *Frozen Planet II-lydsporet*. Saman framførte dei «Take Me Back Home» i Royal Albert Hall som ein del av BBC sine Earth Proms.

## Karriere

Aurora vart i 2014 nominert som årets nykomar i P3 Gull. Den 6. november 2015 gav ho ut singelen «Half the World Away», som er ein coverlåt av ein Oasis-song frå 1994. Singelen nådde ellevteplass på den britiske singellista. Den 11. desember 2015 framførte ho tre songar på Nobels fredspriskonsert på Telenor Arena; «Murder Song (5, 4, 3, 2, 1)», «Half the World Away» og «Runaway». Under Spellemannprisen 2015 vart ho kåra til årets nykomar og fekk dimed Gramostipendet på 250&nbsp;000 kroner. Ho var dessutan nominert under klassa årets låt for «Running with the Wolves». Songen hennar «Conqueror» var med i det populære fotball-videospelet *FIFA 16*. I januar 2016 vart ho av *[[Rolling Stone]]* lista som éin av ti nye artistar ein burde kjenna til.

Den 11. mars 2016 vart debutalbumet hennar, *All My Demons Greeting Me as a Friend*, gjeve ut. For albumet vann ho Spellemannprisen 2016 i klassa popsolist, og vann i tillegg klassa årets musikkvideo for videoen «I Went Too Far» regissert av Arni & Kinski. Albumet var dessutan nominert til årets album.

Det andre studioalbumet til Aurora, *Infections of a Different Kind (Step 1)*, vart gjeve ut den 28. september 2018 og var planlagt som del éin av ein serie. Det andre albumet i serien, *A Different Kind of Human (Step 2)*, vart gjeve ut den 7. juni 2019. Ho vart nominert til Spellemannprisen 2018 i klassa årets musikkvideo for videoen «Queendom» frå *Infections of a Different Kind (Step 1)*, regissert av Kinga Burza.

I november 2019 vart filmmusikken til animasjonsfilmen *[[Frost 2]]* av Disney gjeven ut, der Aurora tok del med bakgrunnsvokal på låten «Into the Unknown». Ho stod også for stemma til The Voice i filmen. Låten vert sunge av stemmeskodespelar Idina Menzel. I den norske versjonen av filmen er låten omsett til «I ukjent land» og er sunge av Lisa Stokke. Oscarakademiet kunngjorde den 20. januar 2020 at låten var nominert i kategorien Beste originalmusikk. Den 23. januar 2020 vart det kjent at Aurora og Idina Menzel skulle framføra låten under den 92. Oscarutdelinga som fann stad den 9. februar 2020. Etter framvisinga på prisseremonien fekk Aurora gode tilbakemeldingar frå internasjonal presse. Under Spellemannprisen 2021 vann ho klassa for årets internasjonale suksess.

I januar 2022 gav ho ut sitt tredje album, *The Gods We Can Touch*. Ho fekk P3-prisen under P3 Gull 2022 og fekk tre nominasjonar ved Spellemannprisen 2022 for albumet og låten «A Temporary High».

7. juni 2024 gav ho ut sitt fjerde album, *What Happened to the Heart?*. Ho fekk to nominasjonar under Spellemannprisen 2024 for kategoriane årets utgiving og alternativ pop for albumet.

## Diskografi
### Studioalbum

### EP-ar

### Singlar
* «Puppet» (2012)
* «Awakening» (2013)
* «Under Stars» (2014)
* «Runaway» (2015)
* «Running with the Wolves» (2016)
* «Murder Song (5, 4, 3, 2, 1)» (2015)
* «Half the World Away» (2015)
* «Conqueror» (2016)
* «Warrior» (2016)
* «I Went Too Far»
* «Queendom» (2018)
* «Forgotten Love» (2018)
* «Animal» (2019)
* «The Seed» (2019)
* «The River» (2019)
* «A Different Kind of Human» (2019)
* «Apple Tree» (2019)
* «Exist for Love» (2020)
* «Cure for Me» (2021)
* «Giving In to the Love» (2021)
* «Paramour» (2021)(Sub Urban med Aurora)
* «Heathens» (2021)
* «A Dangerous Thing» (2022)
* «A Temporary High» (2022)
* «The Woman I Am» (2022)
* «Storm» (2022)(med Wu Qing-feng)
* «The Devil is Human» (2022)
* «A Potion for Love» (2022)
* «Your Blood» (2023)
* «The Conflict of the Mind» (2024)
* «Some Type of Skin» (2024)
* «Animal Soul» (2024)
* «Limousine» (2024)(Bring Me the Horizon med Aurora)
* «Starvation» (2024)
* «Some Type of Skin» (2025)(med Atarashii Gakko)
* «The Flood» (2025)

## Kjelder

**Denne artikkelen bygger på «[[:nb:Aurora (artist)|Aurora (artist)]]» frå ,  den 14. desember 2023.*  

## Bakgrunnsstoff

*